दहशतगर्दों ने हेड कांस्टेबल के बेटे को गोली मारी, हालत गंभीर; इलाके में सर्च ऑपरेशन जारी
Terrorists attack kashmir, Civilian Injured as Terrorists Open Fire in Anantnag, कश्मीर के अनंतनाग में आतंकी हमला, दहशतगर्दों ने हेड कांस्टेबल के बेटे को गोली मारी
कश्मीर के अनंतनाग जिले के बिजबहेरा गांव में शुक्रवार को आतंकियों ने पुलिसकर्मी के बेटे को गोली मार दी, जिससे वह गंभीर रूप से घायल हो गया। घायल को इलाज के लिए नजदीकी अस्पताल में भर्ती कराया गया है। हमले के बाद से इलाके में घेराबंदी कर सर्च ऑपरेशन चलाया जा रहा है।
आसिफ की जांघ में गोली लगी
एडीजीपी कश्मीर विजय कुमार ने बताया कि अनंतनाग के हसनपोरा तवेला इलाके में मस्जिद के बाहर आतंकी हमला हुआ। हमले में जम्मू-कश्मीर पुलिस के हेड कांस्टेबल अली मोहम्मद गनई के बेटे आसिफ अली गनी को गोली लग गई। आसिफ की जांघ में गोली लगी है, स्थानीय लोगों की मदद से सुरक्षाकर्मियों ने घायल को बिजबेहरा अस्पताल में भर्ती कराया।
विजय कुमार ने बताया कि गोलीबारी के बाद जम्मू-कश्मीर पुलिस ने CRPF के साथ मिलकर इलाके की घेराबंदी कर दी है। आतंकियों को पकड़ने के लिए तलाशी अभियान चलाया जा रहा है।
इसी महीने जम्मू-कश्मीर में परफ्यूम IED बरामद हुआ था
बता दें कि जम्मू-कश्मीर में इसी साल 2 फरवरी पहली बार परफ्यूम IED बरामद हुआ था। जम्मू-कश्मीर के DGP ने दिलबाग सिंह कहा कि अब आतंकी आम IED की जगह हमलों के लिए परफ्यूम IED का इस्तेमाल कर रहे हैं। इससे 13 दिन पहले यानी 21 जनवरी को नारवाल में 20 मिनट के अंदर हुए दो धमाकों में इसी परफ्यूम IED का इस्तेमाल किया गया था।
जम्मू-कश्मीर में आतंकी हमलों से जुड़ी अन्य खबरें यहां पढ़ें...
जम्मू के नरवाल में 2 कारों में ब्लास्ट, 20 मिनट में दो धमाके, 9 लोग घायल
जम्मू के नरवाल में लगातार दो धमाके हुए थे। इनमें 9 लोग घायल हुए थे। सभी को अस्पताल में भर्ती कराया गया था। पुलिस धमाकों की वजह पता करने की कोशिश कर रही है। मीडिया रिपोर्ट्स के अनुसार, NIA की टीम इन धमाकों की जांच करेगी। ये ब्लास्ट जम्मू में भारत जोड़ो यात्रा की एंट्री के दो दिन बाद हुए हैं। हालांकि ब्लास्ट वाली जगह यात्रा से 58 किमी की दूरी पर है। पूरी खबर यहां पढ़ें...